UZNESENIE VLÁDY SLOVENSKEJ REPUBLIKY
č. 240
z 15. marca 2001

k návrhu Národného plánu regionálneho rozvoja Slovenskej republiky

Číslo materiálu:	1571/2001	
Predkladateľ:	 minister výstavby a regionálneho rozvoja	
Vláda
A.	schvaľuje
A.1.	návrh Národného plánu regionálneho rozvoja Slovenskej republiky (ďalej len „NPRR SR“);
B.	ukladá 
podpredsedovi vlády P. Hamžíkovi
B.1.	v spolupráci s ministrom výstavby a regionálneho rozvoja zabezpečiť predloženie  NPRR SR v anglickom jazyku  Európskej komisii
	do 15. 5. 2001
ministrovi výstavby a regionálneho rozvoja 
B.2.	koordinovať činnosť všetkých orgánov štátnej správy zúčastnených na realizácii NPRR SR
	priebežne
ministrovi výstavby a regionálneho rozvoja 
ministrovi hospodárstva 
ministrovi pôdohospodárstva
ministrovi dopravy, pôšt a telekomunikácií 
ministrovi práce, sociálnych vecí a rodiny
ministrovi životného prostredia 
B.3.	zabezpečiť realizáciu príslušných sektorových operačných programov a jej pravidelné polročné vyhodnocovanie
priebežne
 
prednostom krajských úradov 
B.4.	v spolupráci s ministrom výstavby a regionálneho rozvoja, ministrom hospodárstva, ministrom pôdohospodárstva, ministrom dopravy, pôšt a telekomunikácií, ministrom práce, sociálnych vecí a rodiny a ministrom životného prostredia zabezpečiť realizáciu regionálnych operačných programov pre regióny na úrovni NUTS II a pravidelné polročné vyhodnocovanie ich realizácie
	priebežne
ministerke financií 
B.5.	pri príprave návrhu štátneho rozpočtu zohľadniť v rámci zdrojových možností štátneho rozpočtu  v rozpočtových kapitolách príslušných ministerstiev finančné prostriedky potrebné na realizáciu NPRR SR
	priebežne

predsedovi Štatistického úradu SR 
B.6.	v spolupráci s ministrom výstavby a regionálneho rozvoja prerokovať s Európskou komisiou (Eurostatom) návrh na vytvorenie systemizácie územných jednotiek SR v rámci NUTS nadväzne na nové územné členenie a následne ho predložiť na rokovanie vlády 
	do 12 mesiacov od schválenia nového zákona o územnom a správnom usporiadaní SR 
				
B.7.	spolupracovať s jednotlivými ministerstvami a krajskými úradmi v súlade s ich požiadavkami pri zabezpečovaní plnenia úloh vyplývajúcich z  NPRR SR s prihliadnutím na možnosti rezortu štatistiky
	priebežne.
 
 Vykonajú :	podpredseda vlády P. Hamžík
minister výstavby a regionálneho rozvoja 
minister hospodárstva 
minister pôdohospodárstva 
minister dopravy, pôšt a telekomunikácií 
minister práce, sociálnych vecí a rodiny 
minister životného prostredia 
ministerka financií 
predseda Štatistického úradu SR
prednostovia krajských úradov